Database Nasional ba Projetu Humanitarian no Dezenvolvimentu Komunidade\nProjetu Database hanesan programa ida ne’ebé hó objetivu Atu hametin kordenasaun nó komunikasaun entre sosiedade sivil, ajensia internasionais, guvernu no parserus dezenvolvimentu sira hodi alkansa seguransa umanu ne’ebé diak liu. Programa ne’e fasilita informasaun liu husi relatóriu importante rua mak hanesan; Informasaun konaba Projetus organizasaun nian no lista kontaktu ka diretotiu organizasaun detallus. Informasaun hirak ne’e kompostu husi tipu organizasaun sosiedade sivil nian mak hanesan INGO, LNGO, UN Ajensia, Bilaterais, Institutu akademiku no peskiza no Grupu komuniadade ka CBO.Husi programa database mós iha informasaun oioin konaba setores relevantes ligadu tebes hó projetu sira neébé implementa iha Timor Leste. Ekipa servisu husi rede database sei halo distribuisaun bá informasaun durante periodu fulan tolu (3) – Relatóriu Trimestral. Iha parte seluk mós ekipa database prontu atu responde bá rekerimentu ruma ne’ebé organizasaun request mai, rekerimentu ne’e sei simu bainhira de’it husi benefisiariu sira.\nMekanismu seluk atu fahe informasaun mak haruka informasaun liu husi email ou halo print out hodi fahe ba benefisiarius sira. Programa ne’e servisu hamutuk ho Fundasaun Alola, FONGTIL nó Belun, nó sai hanesan rede Database, Durante tinan 5 (7 April 2008 to’o fulan Maiu 2013) Doador ne’ebé apoiu bá programa ne’e maka organizasaun internasional hó naran Trocaire ka Caritas Irlandia. Kontinua husi programa ne’e, atividade database kontinua hetan apoiu husi Oxfam Internasional, iha tinan 2014, durasaun fulan (6). Projeitu ne’e kontinua hetan apoiu husi Fundus Sosiedade Sivil iha tinan 2015, durasaun fulan (9). No iha tinan 2016 kontinua nafatin hetan apoiu husi Fundus Sosiedade Sivil ba durasaun fulan (9)\nProsesu database iha atividades mak hanesan\nVerifika no foti dadus husi organizasaun sosiedade sivíl sira nian kona-ba programa ou projetu sira ne’ebé implementa iha Timor - Leste\nResponde bá kliente ka benefisia sira nian rekerimentu ligadu ho dadus\nPrepara dadus no dezeña mapa ba atividade projetu sira\nProdús relatóriu trimestral kona-ba diretoria organizasaun kontaktu ho status ativu kada fulan tolu\nProjetu Database Nasionál ba dezenvolvimentu komunitária no humanitarian, NGO Belun serbisu hamutuk NGO Forum no Fundasaun Alola hodi elabora informasaun tuir kontextu dezenvolvimentu Timor-Leste hosi parseria sosiedade sivíl ho doadór hosi Governu Timor-Leste, organizasaun internasionál no mós ajénsia internasionál ne’ebé kometimentu boot ba prienxe apoiu dezenvolvimentu rai laran.\nObjetivu seluk mós atu up to date ba database nasionál hodi hato’o asisténsia di’ak ba rekerimentu parseiru intermus asesu informasaun.\nBelun iha esperansa katak, kolaborasaun di’ak ho parseiru, sei ajuda ba hakbiit Instituisaun sira hodi hatán di’ak ba komunidade no entidade tomak nia nesesidade ba asesu informasaun.\nEma individual, grupu duadores no instituisaun guvernu nian assesu ona informasaun ho kualidade hodi supporta dezenvolvimentu nasional iha rai laran\nHadia kordenasaun no komunikasaun entre Organizasaun sosiedade sivil, ajensia internasionais no Governu hodi alkansa seguransa humanu diak liu\nSaida Mak Iha Database Nia Laran\nDatabase iha informasaun nasionál to’o nivel suku. Liu – liu Database iha informasaun kona-ba atividade ne’ebé la’o agora ka ativu hela, atividade ne’ebé kompletu remata ona no atividades ne’ebé sei iha faze planu nia laran\nInformasaun hirak ne’e mai husi organizasaun Lokál no Internasionál, parseiru Fundasaun Alola – Belun no Sst), instituisaun peskiza ka akadémiku no Un ajénsia\nProsesu Maneja Database\nFulan-Fulan Belun simu informasaun husi Fundasaun Alola, FONGTIL, NGOs, CBOs no duadores e ajensia ruma konaba sira nia atividades. Belun mak update DB, nomos haruka fali ba ema hotu-hotu iha format Excel. prossesu update lao fulan 3 dala ida (EX: Hasai Diretory konaba INGOs no LNGOs Belun nia ekipa koordenadores lori informasaun distrital bebeik atu bele fahe ba DAs, DDOs, no NGOs, nomos grupu sira seluk iha baze. Ema ne’ebe deit bele hetan Database no Belun hakarak fahe ba ema ne’ebe iha interese.\nProsesu Maneja Database ba oin.\nBelun, Fundasaun Alola no FONGTIL sei update organizasaun ne’ebé mak iha mudansa ba database online\nBelun kria ona mapa ne’ebe simplis hodi reprezenta atividades projetu iha Timor Leste.\nBa oin ami hakarak kria mapa ne’ebé iha informasaun kompleta liu hodi kapta dezeña dezenvolvimentu TL nian (sector, doadór, etc.)\nInformasaun database oras ne’e estabelese ona liu husi blog database , ita bele vizita iha Timordata.info no http://belundatabase.wordpress.com